#FeesMustFall-aktivis beken skuld | Maroela Media
Danie Combrink, vir Khanyile, het sy kliënt se bekentenis aan landdros Siphiwe Hlophe voorgehou in die hof waar talle persone, geklee in EFF-klere, teenwoordig was.
Khanyile het skuld beken op aanklagte wat verband hou met openbare geweld, die besit van 'n gevaarlike wapen en twee aanklagte vir versuim om aan polisiebevele te voldoen. Hy het ook skuld beken op aanklag van onwettige samekoms en dat hy 'n kettie gebruik het om polisiebeamptes met klippe te bestook. "My optrede het daartoe gelei dat die vrede ontwrig is en ek was bewus daarvan dat dit die gevolg sou wees van my optrede. Ek was deurgaans bewus daarvan dat my optrede onwettig was en dat ek strafregtelik vervolg sou kon word."
Hy is in September 2016 in hegtenis geneem tydens botsings tussen die polisie en studente van die Durbanse Universiteit van Tegnologie.
Hy staan tereg op aanklag van aanhitsing tot openbare geweld, onwettige byeenkomste, die besit van 'n gevaarlike wapen ('n kettie), dat hy verkeer ontwrig het, 'n ontwrigting op openbare paaie veroorsaak het en die besit van springstof.
Die staat het nie bewyse ingedien op enige ander aanklagte nie, wat beteken dat Khanyile vrygespreek word daarop.
Hlophe het verwys na beeldmateriaal wat wys hoe Khanyile polisiebeamptes met klippe bestook. "Sy optrede het chaos veroorsaak," het die landdros gesê.
Die staat en verdediging het hul sake afgesluit en Hlophe het die saak tot 16 Oktober uitgestel vir vonnisoplegging. Hy wag nog vir verslae van korrektiewe beamptes wat in ag geneem sal word tydens die vonnisoplegging.
Khanyile het landwyd opslae gemaak toe sy aansoek om borgtog in die konstitusionele hof aangehoor is nadat dit in laer howe afgekeur is. Ná ses maande in die tronk het die konstitusionele hof hom uiteindelik vrygelaat op borgtog van R250.
Lees alle vorige berigte oor Bonginkosi Khanyile op Maroela Media.
Borg van R250 as jy die polisie aanrand en springstof besit ?
Stuur hom tronk to dan kan hy na 20 jaar President word
Ag siestog. R250, dis darem wreed!!. Kon hulle hom nie bietjie afslag gegee het nie!!!!
15 jaar sal as afskrikmiddel dien vir die ander rooipet bragade.
Die hofsaak is maar net n bysaak. n Skuldigbevinding is deel van die kwalifikasies waat hy nodig het om in die kabinet opgeneem te word